stanford-oval/wikipedia huggingface dataset:
The X Factor (תוכנית טלוויזיה אמריקאית)
שלבי התוכנית > שידורים חיים

השידורים החיים התקיימו באולפני CBS Television City הממוקמים בלוס אנג'לס, קליפורניה עם קהל חי באולפנים, והועברו בשידור חי לקהל בבית בימי רביעי וחמישי בשעת פריים טיים. משלב זה כלל המתמודדים עוברים להתאכסן במגורים משותפים בהוליווד הילס עד סוף התוכנית. אותה האחוזה שבה לנו המתמודדים אירחה גם את מתמודדי התוכנית "אמריקן איידול". 16 (בעונות השנייה והשלישית) או 17 (בעונה הראשונה) המתמודדים שצלחו את שלבי מחנה האימונים ובתי השופטים (עונות ראשונה ושנייה) או את אתגר ארבעה הכיסאות (עונה שלישית) עוברים אל השידורים החיים. במהלך השבוע שודרו שתי תוכניות יומיים ברציפות; התוכנית הראשונה היא ההופעות החיות, במסגרתה המתמודדים מבצעים קטעי מוזיקה על הבמה בשידור חי עם קהל חי, כאשר בסיום התוכנית נפתחה ההצבעה עבור כל אחד מהמתמודדים שנשא מספר הצבעה אישי. בתוכנית השנייה, ששודרה יום לאחר מכן נחשפו תוצאות ההצבעה של הצופים בבית, אשר בעקבותיהן מתמודד אחד או יותר נשלחים הביתה או ששני מתמודדים נלחמים בקרב ראש בראש על מקומם בתחרות. הדו-קרב מוכרע על ידי השופטים, שמצביעים עבור האומן שהם רוצים לשלוח הביתה, כאשר במקרה של תיקו המתמודד שהולך הביתה הוא איזה מבין השניים שקיבל מהקהל את מספר ההצבעות הנמוך יותר. בשידורים החיים התארחו לעיתים זמרים ומוזיקאים שהעניקו הופעות בשידור חי.
שלבי התוכנית > שידורים חיים > קדם תוכנית

בנוסף לשידור החי בערוץ פוקס, החברות סוני וסייקו טי.וי יצרו בחסות פפסי קדם תוכנית דיגיטלית בשידור חי שנקראה The X Factor Digital Experience, אשר דרכה הצופים, במקביל לשידור החי בטלוויזיה, יכלו להיות מעורבים באמצעות מספר פלטפורמות. התוכנית שודרה שעה לפני כל שידור חי וכללה ראיונות מאחורי הקלעים עם השופטים, המתמודדים ובלוגרים שהביעו דעתם על מגוון נושאים, מבחירות השירים וההופעות האהובות עליהם ועד התלבושות והאיפור הן של המתמודדים והן של השופטים. בנוסף יכלו הצופים לשלוח שאלות בטוויטר, ומעריצים נבחרים אף הצטרפו לשידור עצמו באמצעות סקייפ. בסוף השידור הצופים יכלו להמשיך לעשות מגוון פעולות בזמן השידור החי, ביניהם להתדיין על נושאים שונים ולהביע תמיכה באומן האהוב עליהם, לקבל הצצות אל מאחורי הקלעים של תמונות וקטעי וידאו, לקרוא ציוצים בטוויטר של השופטים והמתמודדים בזמן אמת, לקרוא את מילות השיר של האומן בזמן ההופעה, לקרוא את הביוגרפיות של המתמודדים ולהוריד את האודיו של ההופעות החיות ישירות אל הנייד. כל זאת באמצעות אפליקציה בשם אקסטרה פקטור.
שלבי התוכנית > שידורים חיים > הופעות חיות

מלבד כישרון השירה של המתמודד, בהופעות החיות הדגש הוא על ההופעה ומאפייניה האמנותיים, הנוכחות הבימתית והאישיות של הזמר הזמרת או הלהקה. בתוכנית ההופעות החיות המתמודדים מבצעים ומופיעים עם קטע שירה במשך כשתי דקות בפני השופטים והקהל באולפן. לכל תוכנית הופעות נקבע נושא שונה והשיר נבחר בהתאם לנושא. קטע השירה לרוב מלווה בכוריאוגרפיה או מאפיינים אמנותיים אחרים, כמו גם המתמודדים עצמם מבצעים לעיתים גרסה אקוסטית של השיר הנבחר, כאשר במקום השמעת פלייבק ברקע הם מלווים את עצמם בגיטרה או פסנתר. אחרי כל הופעה פאנל השופטים מעריך כל אחד בתורו את ההופעה כאשר הם כמעט תמיד משבחים את הופעותיהם של המתמודדים המשתייכים לקטגוריה שלהם. אחרי שכל המתמודדים מופיעים קווי ההצבעה נפתחים והצופים בבית מצביעים למתמודד אותו הם רוצים להשאיר בתוכנית. הקווים נשארים פתוחים עד לתוכנית התוצאות המשודרת יום אחרי. כשמספר המתמודדים מצטמצם לשישה או חמישה (תלוי עונה) כל מתמודד מופיע עם שני קטעי שירה, זאת עד שנשארים שלושה מתמודדים שזוכים להגיע לגמר, ומתוכם נבחר הזוכה הגדול על פי הצבעות הצופים בבית. המנצח בגמר זוכה בחוזה הקלטות עם חברת סייקו מיוזיק (בבעלותו של סיימון קאוול) על סך 5 מיליון דולר (בעונות הראשונה והשנייה) או בשווי מיליון דולר (בעונה השלישית).
שלבי התוכנית > שידורים חיים > תוצאות

תוכנית התוצאות או תוכנית ההדחה משודרת למחרת תוכנית ההופעות החיות, ובמסגרתה נחשפות הצבעות הצופים שבעקבותיהם מתמודד אחד או יותר נשלח הביתה. בדרך כלל נחשפים שני המתמודדים שקיבלו את מספר ההצבעות הנמוך ביותר מהצופים, ושניהם שרים פעם נוספת כדי להילחם על מקומם בתחרות. בשלב זה השופטים הם אלו שמכריעים מי מבין השניים הולך הביתה, כאשר במצב של תיקו ההכרעה חוזרת למספר ההצבעות שקיבל המתמודד מהצופים בבית. מי מבין השניים שקיבל כמות הצבעות נמוכה יותר הוא זה שמפנה את מקומו בתחרות. בתוכניות מסוימות היו הדחות כפולות שבמסגרתן נחשפו שלושת המתמודדים שקיבלו את מספר ההצבעות הנמוך ביותר, כאשר המתמודד עם הכי פחות הצבעות נשלח אוטומטית הביתה והשניים האחרים מגיעים לעימות הסופי. חשיפת ההצבעות נעשית תמיד בסדר אקראי ומספר ההצבעות שקיבל כל מתמודד אינו מתגלה. עם זאת, בעונה השנייה מספר ההצבעות שקיבל כל מתמודד נחשף מיד לאחר שהתבצעה הדחה. כשנשארים ארבעה מתמודדים המתמודד בעל מספר ההצבעות הנמוך ביותר מבין הארבעה נשלח אוטומטית הביתה.
התוכנית לאורך השנים > סקירת התוכנית

| עונה | תאריכי שידור מקוריים | מתמודדי הגמר | מדריך מנצח | חסויות | שופטים | מנחים | מספר צופים בשידור הבכורה | מספר צופים בשידור הגמר |
| --- | --- | --- | --- | --- | --- | --- | --- | --- |
| 1 | 21 בספטמבר 2011 - 22 בדצמבר 2011 | מלאני אמרו | סיימון קאוול | פפסיקו סוני Verizon שברולט | סיימון קאוול פאולה עבדול ניקול שרזינגר אל.איי ריד | סטיב ג'ונס | 12.49 | 12.59 |
| 1 | 21 בספטמבר 2011 - 22 בדצמבר 2011 | ג'וש קרג'יק | סיימון קאוול | פפסיקו סוני Verizon שברולט | סיימון קאוול פאולה עבדול ניקול שרזינגר אל.איי ריד | סטיב ג'ונס | 12.49 | 12.59 |
| 1 | 21 בספטמבר 2011 - 22 בדצמבר 2011 | כריס רנה | סיימון קאוול | פפסיקו סוני Verizon שברולט | סיימון קאוול פאולה עבדול ניקול שרזינגר אל.איי ריד | סטיב ג'ונס | 12.49 | 12.59 |
| 2 | 12 בספטמבר 2012 - 20 בדצמבר 2012 | טייט סטיבנס | אל.איי ריד | פפסיקו סוני Verizon Best Buy | סיימון קאוול בריטני ספירס דמי לובאטו אל.איי ריד | מריו לופז קלואי קרדשיאן | 8.73 | 9.66 |
| 2 | 12 בספטמבר 2012 - 20 בדצמבר 2012 | קרלי רוז סוננקלר | אל.איי ריד | פפסיקו סוני Verizon Best Buy | סיימון קאוול בריטני ספירס דמי לובאטו אל.איי ריד | מריו לופז קלואי קרדשיאן | 8.73 | 9.66 |
| 2 | 12 בספטמבר 2012 - 20 בדצמבר 2012 | פיפת' הרמוני | אל.איי ריד | פפסיקו סוני Verizon Best Buy | סיימון קאוול בריטני ספירס דמי לובאטו אל.איי ריד | מריו לופז קלואי קרדשיאן | 8.73 | 9.66 |
| 3 | 11 בספטמבר 2013 - 19 בדצמבר 2013 | אלכס וסיירה | סיימון קאוול | CoverGirl Herbal Essences הונדה Secret | סיימון קאוול דמי לובאטו קלי רולנד פאולינה רוביו | מריו לופז | 6.45 | 6.20 |
| 3 | 11 בספטמבר 2013 - 19 בדצמבר 2013 | ג'ף גאט | סיימון קאוול | CoverGirl Herbal Essences הונדה Secret | סיימון קאוול דמי לובאטו קלי רולנד פאולינה רוביו | מריו לופז | 6.45 | 6.20 |
| 3 | 11 בספטמבר 2013 - 19 בדצמבר 2013 | קרליטו אוליברו | סיימון קאוול | CoverGirl Herbal Essences הונדה Secret | סיימון קאוול דמי לובאטו קלי רולנד פאולינה רוביו | מריו לופז | 6.45 | 6.20 |
מקרא צבעים:    זוכה העונה      מקום שני      מקום שלישי
התוכנית לאורך השנים > עונה 1

העונה הראשונה של אקס פקטור ארצות הברית שודרה בשנת 2011 בין התאריכים 21 בספטמבר עד 22 בדצמבר. המנחים המקוריים של התוכנית היו סטיב ג'ונס וניקול שרזינגר, ופאנל השופטים המקורי כלל את סיימון קאוול, פאולה עבדול, שריל קול ואל.איי ריד. לאחר שני סבבי אודישנים בלבד הזמרת שריל קול פוטרה מתפקידה כשופטת, זאת אף על פי שהייתה חתומה על חוזה בשווי 1.2 יורו. על פי הדיווחים רשת פוקס ומפיקי התוכנית בחרו להחליף את קול משום החשש שהקהל האמריקאי יתקשה להבין אותה עקב המבטא הג'ורדי, כמו גם חשו חוסר שביעות רצון מהכימיה בין ארבעת השופטים. הרשת החליטה להושיב במקומה את ניקול שרזינגר וכתוצאה מכך הפך סטיב ג'ונס למנחה הבלעדי.
עונה זו כללה שישה סבבי אודישנים בפני השופטים שהתקיימו בלוס אנג'לס, שיקגו, ניוארק, מיאמי, דאלאס וסיאטל. המתמודדים שקיבלו "כן" משלושה שופטים לפחות עברו בהצלחה והתקדמו אל שלב מחנה האימונים. אל מחנה האימונים בעונה זו העפילו 162 מתמודדים שלבסוף צומצמו לכדי 32 מתמודדים. ארבע הקטגוריות בעונה זו היו קטגוריית הבנים (בגילאי 12–29), קטגוריית הבנות (בגילאי 12–29), קטגוריית הלהקות (כולל צמדים) וקטגוריית 30 ומעלה (אומני סולו מעל גיל 30). בתום שלב מחנה האימונים נחשפה בפני כל אחד מהשופטים הקטגוריה אותה הוא הולך להדריך לאורך כל העונה. המוזיקאים שצלחו את שלב מחנה האימונים הגיעו אל שלב בתי השופטים, במסגרתו כמות המתמודדים הייתה אמורה להצטמצם בחצי לכדי 16 מתמודדים, 4 בכל קטגוריה, אולם סיימון בחר להחזיר אל התחרות את המתמודדת מלאני אמרו לאחר שהוא סבר כי טעה לגביה, ואל השידורים החיים עלו לבסוף 17 מתמודדים. אותה מלאני אמרו מקטגוריית הבנות הוכתרה בסוף התחרות כמנצחת הגדולה של אקס פקטור וזכתה בחוזה הקלטות עם חברת סייקו מיוזיק בשווי 5 מיליון דולר. תוצאות ההופעות החיות מוצגות בטבלה.
מוזיקאים שהתארחו בשידורים החיים היו Outasight, ג'סי ג'יי, וילו סמית', ריהאנה, קלי קלרקסון, ברונו מארס, טייני טמפה, מרי ג'יי בלייג', לני קרביץ, פלורנס אנד דה משין וניקול שרזינגר. הופעות הגמר בוצעו על ידי המוזיקאים ג'סטין ביבר, ליאונה לואיס, 50 סנט, סטיבי וונדר, פיטבול וני-יו.
התוכנית לאורך השנים > עונה 2

העונה השנייה של אקס פקטור ארצות הברית שודרה בשנת 2012 בין התאריכים 12 בספטמבר עד 20 בדצמבר. את התוכנית הנחו מריו לופז וקלואי קרדשיאן בהנחיה משותפת. שתי הנשים בפאנל השופטים של העונה הקודמת, פאולה עבדול וניקול שרזינגר לא המשיכו לעונה השנייה וזמרות הפופ דמי לובאטו ובריטני ספירס תפסו את מקומן, כך שצוות השופטים הורכב מסיימון קאוול, דמי לובאטו, בריטני ספירס ואל.איי ריד.
עונה זו כללה חמישה סבבי אודישנים בפני השופטים שהתקיימו באוסטין, קנזס סיטי, סן פרנסיסקו, פרובידנס וגרינסבורו. באודישנים שהתקיימו בקנזס סיטי מנהל הכישרונות האירי לואיס וולש הופיע כמנחה אורח. מתמודדים שקיבלו "כן" משלושה שופטים לפחות עברו בהצלחה והתקדמו אל שלב מחנה האימונים, אם כי בתוכנית אחת שבה סיימון קאוול נעדר המתמודד היה עובר אם היה מקבל "כן" משני שופטים. אל מחנה האימונים בעונה זו העפילו 120 מתמודדים שלבסוף צומצמו לכדי 24 מתמודדים. ארבע הקטגוריות בעונה זו נקבעו על פי גיל וכללו את קטגוריית הנערים (בגילאי 12–17), קטגוריית בוגרים צעירים (בגילאי 18–24), קטגוריית הלהקות (כולל צמדים) וקטגוריית 25 ומעלה (אומני סולו מעל גיל 25). בסוף התחרות המתמודד טייט סטיבנס מקטגוריית 25 ומעלה הוכתר כמנצח הגדול של אקס פקטור וזכה בחוזה הקלטות עם חברת סייקו מיוזיק בשווי 5 מיליון דולר. תוצאות ההופעות החיות מוצגות בטבלה.
מוזיקאים שהתארחו בשידורים החיים היו ואן דיירקשן, טיילור סוויפט, שר לויד, בקי ג'י, ויל.איי.אם, בריטני ספירס, ג'וש קרג'יק, אלישיה קיז, מלאני אמרו, קשה, ברונו מארס וברידג'יט מנדלר. הופעות הגמר בוצעו על ידי המוזיקאים ואן דיירקשן ופיטבול.
התוכנית לאורך השנים > עונה 3

העונה השלישית של אקס פקטור ארצות הברית שודרה בשנת 2013 בין התאריכים 11 בספטמבר עד 19 בדצמבר. מריו לופז נותר כמנחה הבלעדי של התוכנית לאחר ששותפתו להנחיה קלואי קרדשיאן לא נקראה לחזור להנחות את העונה השלישית. שני השופטים אל.איי ריד ובריטני ספירס פרשו מהפאנל בסיום העונה השנייה ובמקומן הצטרפו זמרות הפופ קלי רולנד ופאולינה רוביו. בעונה זו התבטלו שלב מחנה האימונים ושלב בתי השופטים. קאוול טען כי "זה היה האלמנט היחיד בתוכנית שלא הייתי מרוצה ממנו, הוא היה דומה מדי למה שכל האחרים עושים", והוסיף ש"יש שלב ביניים בתוכנית שהולך להיות מאוד דרמטי, מאוד מחמיר איתנו (השופטים) ועם המתמודדים, ומאוד מלחיץ. מעולם לא ראית את זה בתוכנית מהסוג הזה".
עונה זו כללה חמישה סבבי אודישנים בפני השופטים שהתקיימו בלוס אנג'לס, ניו אורלינס, צ'ארלסטון, לונג איילנד ודנוור, זאת במקביל לאודישנים מקוונים שנערכו באתר הרשמי של התוכנית. מתמודדים שקיבלו "כן" משלושה שופטים לפחות עברו בהצלחה והתקדמו אל אתגר ארבעה הכיסאות, אם כי בתוכנית אחת שבה סיימון קאוול נעדר המתמודד היה עובר אם היה מקבל "כן" משני שופטים. אל אתגר ארבעה הכיסאות העפילו 40 מתמודדים שלבסוף צומצמו לכדי 16 מתמודדים. המתמודד טים אולסטד הודח בשלב זה על ידי המדריכה שלו פאולינה רוביו, אולם היא בחרה להחזיר אותו והוא לבסוף העפיל לשלב השידורים החיים. לאור בעיה טכנית, בתוכנית התוצאות שהתקיימה בשבוע השני לא התבצעה הדחה, ובמקום זאת התקיימה הדחה כפולה בתוכנית התוצאות שלאחריה. בסוף התחרות הצמד אלכס וסיירה מקטגוריית הלהקות הוכתרו כמנצחים הגדולים של אקס פקטור וזכו בחוזה הקלטות עם חברת סייקו מיוזיק בשווי מיליון דולר. תוצאות ההופעות החיות מוצגות בטבלה.
מוזיקאים שהתארחו בשידורים החיים היו סלינה גומז, פיפת' הרמוני, ואן דיירקשן, מייקל בובלה, דמי לובאטו, Emblem3, ליטל מיקס ואנריקה איגלסיאס. הופעות הגמר בוצעו על ידי המוזיקאים פאולינה רוביו, מרי ג'יי בלייג', ליאה מישל, ליאונה לואיס, פיטבול וואן דיירקשן.
תדמית התוכנית > מחלוקות וביקורות

בעונה הראשונה, השופטת ניקול שרזינגר הצביעה בעד הדחתה של המתמודדת רייצ'ל קרואו בעימות הסופי בינה לבין המתמודד מרקוס קנטי וגרמה למצב של תיקו. לבסוף רייצ'ל קרואו נשלחה הביתה לאחר שקיבלה את מספר ההצבעות הנמוך ביותר מהצופים בבית, ושרזינגר ספגה צעקות בוז מהקהל ואף קיבלה איומים על חייה ממספר צופים שהטילו עליה את האשמה. בעקבות זאת עתידה של שרזינגר בתוכנית היה בסיכון ולבסוף הודיעו על עזיבתה בסיום העונה.
בעונה השנייה, הפרק שבו השופטת דמי לובאטו סגרה את נבחרת השידורים החיים נעצר באמצע בפתאומיות ובמקומו שודר משחק בייסבול. לאחר תלונות של צופים בטוויטר ואף התייחסות של סיימון קאוול עצמו לעניין באומרו "זה מה שנקרא מצב *** לגמרי", הפרק שודר במלואו בשבוע שלאחר מכן.
בעונה השלישית, בעקבות בעיות טכניות בתוכנית השנייה של ההופעות החיות, ההצבעות של הצופים בבית נקלטו באופן שגוי ולכן לא התקיימה הדחה בתוכנית זו אם כי התבצעה הדחה כפולה בשבוע שלאחר מכן.
תדמית התוכנית > פרסים ומועמדויות

| שנה | טקס | קטגוריה | מועמדות | הערות |
| --- | --- | --- | --- | --- |
| 2012 | פרסי בחירת הנוער | בחירת הטלוויזיה: ריאליטי תחרות | אקס פקטור | זכייה |
| 2012 | פרסי בחירת הנוער | בחירת הטלוויזיה: פריצת השנה - סדרה | אקס פקטור | זכייה |
| 2012 | פרסי בחירת הנוער | בחירת הטלוויזיה: אישיות - גבר | סיימון קאוול | זכייה |
| 2012 | פרסי בחירת הנוער | בחירת הטלוויזיה: כוכבת ריאליטי | מלאני אמרו | מועמדות |
| 2013 | פרסי בחירת הקהל | ריאליטי תחרות אהוב | אקס פקטור | זכייה |
| 2013 | פרסי בחירת הקהל | שופט מפורסם אהוב | דמי לובאטו | זכייה |
| 2013 | פרסי בחירת הקהל | שופט מפורסם אהוב | בריטני ספירס | מועמדות |
| 2013 | פרסי בחירת הילדים | דמות רעה אהובה | סיימון קאוול | זכייה |
| 2013 | פרסי בחירת הנוער | בחירת הטלוויזיה: ריאליטי תחרות | אקס פקטור | זכייה |
| 2013 | פרסי בחירת הנוער | בחירת הטלוויזיה: אישיות - גבר | סיימון קאוול | זכייה |
| 2013 | פרסי בחירת הנוער | בחירת הטלוויזיה: אישיות - אישה | דמי לובאטו | זכייה |
| 2013 | פרסי בחירת הנוער | בחירת המוזיקה: פריצת השנה - להקה | Emblem3 | זכייה |
דיסקוגרפיה של מתמודדי התוכנית > סינגלים

| עונה | אומן | מקום בתחרות | שם השיר | יציאה לאור | מיקום שיא (בילבורד הוט 100) |
| --- | --- | --- | --- | --- | --- |
| 1 | מלאני אמרו | ראשון | "Don't Fail Me Now" / "Love Me Now" | 18 בספטמבר 2012 | — |
| 1 | מלאני אמרו | ראשון | "Long Distance" | 3 בדצמבר 2012 | — |
| 1 | ג'וש קרג'יק | שני | "One Thing She'll Never Know" | 29 בנובמבר 2012 | — |
| 1 | ג'וש קרג'יק | שני | "Back Where We Belong" | 5 במרץ 2013 | — |
| 1 | כריס רנה | שלישי | "Young Homie" | 13 במרץ 2012 | 101 |
| 1 | כריס רנה | שלישי | "Trouble" | 26 ביוני 2012 | — |
| 1 | כריס רנה | שלישי | "Rockin' with You" | 9 באוקטובר 2012 | — |
| 1 | מרקוס קנטי | רביעי | "Won't Make a Fool Out of You" | 7 במרץ 2012 | — |
| 1 | מרקוס קנטי | רביעי | "In & Out" | 31 ביולי 2012 | — |
| 1 | מרקוס קנטי | רביעי | "Used by You" | 11 בדצמבר 2012 | — |
| 1 | רייצ'ל קרואו | חמישי | "Mean Girls" | 26 ביוני 2012 | — |
| 1 | דרו | שישי | "Illuminate Me" | 7 באפריל 2014 | — |
| 1 | לירוי בל | שמיני | "One More Chance" | 1 באוקטובר 2012 | — |
| 1 | לקודה ריין | תשיעי | "Emergency Brake" | 18 בספטמבר 2012 | — |
| 1 | סטייסי פרנסיס | עשירי | "Purple Rain" | 29 במאי 2012 | — |
| 1 | סטייסי פרנסיס | עשירי | "I Am the Change" | 7 באוגוסט 2012 | — |
| 1 | סימון באטל | שלוש עשרה (הדחה משולשת) | "He Likes Boys" | 28 באוקטובר 2012 | — |
| 1 | האחים ברואר | שלוש עשרה (הדחה משולשת) | "The Christmas Song / Mistletoe" | 1 באוקטובר 2012 | — |
| 1 | טיה טוליוור | שלוש עשרה (הדחה משולשת) | "I" | 29 ביוני 2012 | — |
| 2 | טייט סטיבנס | ראשון | "Power of a Love Song" | 12 במרץ 2013 | — |
| 2 | פיפת' הרמוני | שלישי | "Miss Movin' On" | 15 ביוני 2013 | 76 |
| 2 | פיפת' הרמוני | שלישי | "BO$" | 8 ביולי 2013 | 43 |
| 2 | פיפת' הרמוני | שלישי | "Sledgehammer" | 28 באוקטובר 2014 | 40 |
| 2 | פיפת' הרמוני | שלישי | "Worth It" | 3 במרץ 2015 | 12 |
| 2 | Emblem3 | רביעי | "Chloe (You're the One I Want)" | 16 באפריל 2013 | 93 |
| 2 | Emblem3 | רביעי | "3000 Miles" | 8 באוקטובר 2013 | — |
| 2 | וינו אלן | שביעי | "My Summer" | 22 במאי 2013 | — |
| 2 | ביאטריס מילר | תשיעי | "Young Blood" | 30 ביוני 2014 | 105 |
| 2 | ביאטריס מילר | תשיעי | "Fire n Gold" | 28 באפריל 2015 | 78 |
| 2 | ליריק 145 | שתים עשרה | "I Get It" | 10 בפברואר 2013 | — |
| 2 | דייוויד קוריי | ארבע עשרה (הדחה משולשת) | "One More Chance" | 4 ביולי 2013 | — |
| 2 | דייוויד קוריי | ארבע עשרה (הדחה משולשת) | "Show Me" | 16 ביולי 2013 | — |
דיסקוגרפיה של מתמודדי התוכנית > אלבומים

| עונה | אומן | מקום בתחרות | שם האלבום | יציאה לאור | מיקום שיא (בילבורד 200) |
| --- | --- | --- | --- | --- | --- |
| 1 | ג'וש קרג'יק | שני | Josh Krajcik | 29 בנובמבר 2012 | 140 |
| 1 | ג'וש קרג'יק | שני | Blindly, Lonely, Lovely | 2 באפריל 2013 | 140 |
| 1 | כריס רנה | שלישי | I'm Right Here | 2 באוקטובר 2012 | 55 |
| 1 | מרקוס קנטי | רביעי | This...Is Marcus Canty | 5 במרץ 2013 | 114 |
| 1 | רייצ'ל קרואו | חמישי | Rachel Crow | 26 ביוני 2012 | 114 |
| 1 | דרו | שישי | Hello It's Me | 17 בדצמבר 2012 | — |
| 1 | לירוי בל | שמיני | Traces | 28 בפברואר 2012 | — |
| 1 | לירוי בל | שמיני | Rock 'N Soul | 1 בפברואר 2013 | — |
| 2 | טייט סטיבנס | ראשון | Tate Stevens | 23 באפריל 2013 | 18 |
| 2 | פיפת' הרמוני | שלישי | Better Together | 22 באוקטובר 2013 | 6 |
| 2 | פיפת' הרמוני | שלישי | Reflection | 5 בפברואר 2015 | 5 |
| 2 | Emblem3 | רביעי | Nothing to Lose | 30 ביולי 2013 | 7 |
| 2 | ביאטריס מילר | תשיעי | Young Blood | 22 באפריל 2014 | 64 |
| 2 | ביאטריס מילר | תשיעי | Not an Apology | 24 ביולי 2015 | 7 |
| 3 | אלכס וסיירה | ראשון | It's About Us | 7 באוקטובר 2014 | 8 |
הערות שוליים

↑  רועי ברק, ‏גמר "X פקטור" ישודר בשידור חי בהוט במקביל לשידור בארה"ב, באתר גלובס, 13 בדצמבר 2011
↑  Fox’s ‘The X Factor’ Cancelled After Three Seasons
↑  Cowell hints at US X Factor
↑  Sony confirms Cowell, Green venture
↑  Simon Cowell to judge "X Factor", offers $5 million prize(הקישור אינו פעיל, 25.1.2022)
↑  'The X Factor' acts staying in same mansion that housed 'American Idol' finalists
↑  ‘X Factor’ expands digital domain
↑  Thursday Final Ratings: No Adults 18-49 Adjustments To 'The X Factor,' 'Who's Still Standing?' Or 'Prime Suspect'
↑  Thursday Final Ratings: 'CMA Country Christmas' Adjusted Down, No Adjustment for 'The X Factor' Finale
↑  TV Ratings Thursday: 'The Sing-Off' Slips Against Weak 'The X Factor' Finale
1 2  Cheryl Cole FIRED from X Factor USA... and her Geordie accent is to blame
↑  Simon Cowell teases 'X Factor' USA changes, promises 'high pressure'
↑  Nicole Scherzinger On Receiving Death Threats Over Rachel Crow’s ‘X actor’ Elimination
↑  'The X Factor’ Screws Up Live Vote, Contestants to Sing Again
מלאני אמרו, זוכת העונה הראשונה
טייט סטיבנס, זוכה העונה השנייה
אלכס וסיירה, זוכי העונה השלישית
רובוט ומפלצת

| --- | --- |

לוגו הסדרה.
 סוגה:  אנימציה, קומדיה, מדע בדיוני
 יוצרים:  Dave Pressler 
 מדבבים בעברית:  גלעד שמואלי,עידו רוזנברג,כנרת לימוני,טלי בן-יוסף,גיא רושיניאק,דקלה הדר,מולי שולמן
 ארץ מקור:  ארצות הברית ארצות הברית
 שפות:  אנגלית, עברית
 מספר עונות:  1
 מספר פרקים:  26
 הפקה
 חברת הפקה:  ניקלודיאון 
 מוזיקה:  Jeff Sudakin 
 אורך פרק:  כ-22 דקות
 שידור
 רשת שידור:  ניקלודאון
 רשת שידור בישראל:  ניקלודיאון ישראל
 תקופת שידור מקורית:  4 באוגוסט 2012 – 4 במרץ 2015
 תקופת שידור בישראל:  26 באפריל 2013 – רץ
 קישורים חיצוניים
 אתר רשמי
 דף התוכנית ב-IMDb
 
רובוט ומפלצת היא סדרה הנפשה קומית אמריקאית לילדים העוסקת בעלילותיהם של רובוט ומפלצת החיים יחד בעולם שבו גרים רובוטים ומפלצות. הסדרה שודרה החל מ-4 באוגוסט 2012 עד 4 במרץ 2015 בערוץ ניקלודיאון.
עלילה

"רובוט" ו"מפלצת" הם חברים טובים והם חיים בדירה משותפת בעולם עתידי, בעיר שבה גרים יחדיו רובוטים ומפלצות. שניהם עובדים במפעל האורות המהבהבים "תעשיות דיפולט" בניהולו של גארט, אחיו הרע של רובוט. הם מרבים ללכת למסעדת פסטרמה.
רובוט הוא ממציא עוד מימי ילדותו ולעיתים קרובות מתרגז כי המצאותיו לא פועלות כראוי, ומפלצת ילדותי ותמיד שמח. הם מגדלים יחד חיית מחמד בשם מארף, המנסה להתנקם בהם כי הם מתייחסים אליו כאל טיפש. הם מסתירים אותו כי בעל הדירה שלהם אוסר על החזקת חיות מחמד.
דמויות > משפחת דיפולט

רובוט דיפולט – רובוט. עבר את גיל ההתבגרות. חיי במשפחה ששונאת אותו חוץ מדודו. האוכל האהוב עליו זה פסטרמה. החבר הטוב ביותר של מפלצת. עובד יחד עם מפלצת במפעל האורות המהבהבים, וממציא המון המצאות. הוא מאוהב בג'יידי, אך נמצא ביחסים טובים מאוד עם ספידפייר וייתכן שהוא מחבב אותה. גרוע במוט-קוט.
0011 דיפולט – סבתא של רובוט ודוברת בשפה על בסיס בינארי בלבד. שונאת את משפחתו של מפלצת בגלל שהם אורגניים ואת דוד קאפלי היא שונאת יותר מכולם בגלל שניסה לנשק אותה בחג הפסטרמה.
ארפה דיפולט – אמא של רובוט. היא שמנה וגבוהה מאוד. מתביישת ברובוט ומתכחשת לחלוטין לעובדה שגיזמו שייך למשפחתה.
גארט דיפולט – אח של רובוט. אוהב להציק לרובוט. מנהל מפעל האורות המהבהבים המרושע. נכבד ביותר במשפחתו בסדרה מוגדר כאויב.
גיזמו "המשוגע" דיפולט – דודו של רובוט, מוזר מאוד בגלל שהוא שומע קולות וחושב שיש נסיכה בלתי נראית שהיא בעצם הארוסה שלו. רובוט לא הסכים שיסלקו אותו ותמך בשיגעונותיו. קורא לרובוט "רובוט השפוי". המשפחה מסרבת לדבר עליו ועל הדברים שעשה וניתקו אותו מהמשפחה.
בריקלין דיפולט – אבא של רובוט וממציא האור המהבהב. אחיו של בריקלין, פקארד, המציא את האור הנדלק ואבא של בריקלין, אדזל, המציא את האור הכבוי.
פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא ניסוח ילדותי בהמשך הערך.
דמויות > משפחת קראמהולץ

מפלצת קראמהולץ – מפלצת צעיר ועליז, אהוב על כמעט כל האנשים בעיר. האוכל האהוב עליו הוא פסטרמה. הוא עובד יחד עם חברו הטוב ביותר "רובוט" במפעל האורות המהבהבים, ועוזר לו לבדוק את המצאותיו. מפלצת גם מאוהב בג'יי די והוא טוב במוט־קוט.
גלוביטה קראמהולץ – אחותו של מפלצת ומטורפת על רובוט. היא קטנה, עגולה קופצנית ובניגוד למשפחה שלה יש לה שיער, היא אוהבת את רובוט אך רובוט לא אוהב אותה כי היא עוקבת והורסת לו את ההמצאות לפני שהוא מסיים אותם.
קאפלי קראמהולץ – דודו של מפלצת. שוטר חזק וציני, הנוטה לצחוק על חשבונו של מפלצת.
לב קראמהולץ – אבא של מפלצת וזוכה הקרניקה. נסי מעריצה מטורפת שלו מפני שזכה בקרניקה 5 פעמים ברציפות.
דמויות > עוד דמויות

אוגו – עוקב אחרי רוב האנשים בעיר אבל במיוחד אחרי רובוט ומפלצת מפני שהוא מאוהב בהם. מוזכר בהרבה פרקים שאוגו אלרגי לפסטרמה. אוגו מדבר בינארית ותרגם את 0011 בחג הפסטרמה. לאוגו יש יומן חלומות ומתגנב בשעות לא צפויות לביתם של רובוט ומפלצת, לרוב בשביל לקרוא להם פרקים מיומן החלומות שלו. על החולצה של אוגו יש את לוגו ה-USB. אוגו אוהב לשחק דמויות.
ג'יי די – אישה ענקית עם פרצוף קטן במיוחד שנוסעת על האופנוע שלה ספידפייר, שהיא החברה הטובה ביותר שלה וביחד הן עוצרות את הפושעים בעיר. רוב העיר מאוהבת ב-ג'יי די בגלל יופייה והפראיות שהיא מוציאה כשהיא וספידפייר מכסחות את הרעים.
ספידפייר – האופנוע של ג'יי די והחברה הטובה ביותר שלה. אופנוע בצבע אדום. נמצאת ביחסים מאוד טובים עם רובוט וכנראה מאוהבת בו.
האל שווה טון – מוכר שמכר לרובוט ומפלצת את הצפלין ועוד דברים אחרים. מפלצת תמיד רוצה לקנות את כל המוצרים שלו וכל כך נרגש מהם וכשהוא אומר משהו שיגרום להאל שווה טון לקבל הרבה כסף זה גורם לעיניים שלו לקפוץ בסימן של הדולר:$.
נסי – המנהלת של מסעדת הפסטרמה, מוכרת הפסטרמה וגם שפית. רובוט ומפלצת הלקוחות הקבועים ביותר שלה. היא ביולוגית בצורת תמנון למרות שיש לה גלגל למטה. בצעירותה השתתפה בתחרות ריקודים עם מר ווילי והם זכו בסרט כחול.
פנס מוטי – השרת של מפעל האורות המהבהבים וגיבור מוט-קוט לשעבר, סנילי בגלל המכות שחטף כשעוד שיחק מוט קוט, שוכח דברים תוך שנייה.
מאסטר גרבמיץ – לוחם מגה ג'יצו ואימן את רובוט.
האולי – קוף סייבר שואג שחטף את 0011 ותקף את רובוט ומפלצת עד שמפלצת הגיע לליבו.
סם ווינסם – מנחה תוכניות טלוויזיה קופצני ומפורסם.
פרי – איש שהמכניקה של פרצופו תקועה על חיוך. לעיתים קרובות קורה לו משהו רע.
הצעקן – רובוט שצועק על כל מה שהוא אומר או כל מה שמישהו אחר אומר או עושה.
הנסיך משקרנייה. מישהו שהציע למפלצת עגלת זהב מלאה בזהב. דמותו מהווה מחווה לתרמית "הנסיך הניגרי".
סבא קריספי – ה"סנטה קלאוס" של חג הפסטרמה. חצי אורגני וחצי מכני. יישב את המחלוקות בין משפחת דיפולט ובין משפחת קרמהולץ ואמר שאם אוגו יאכל פסטרמה הוא לא יהיה אלרגי יותר אך שיקר. נוטה להרביץ עם מקלו לקאפלי.
סר קרקלין – הגיבור והשראתו של רובוט. ממציא המונופוד. גנב את ההמצאה של רובוט "תמצית מפלצת" וקרא לה "תמצית קרקלין".